Dr. Chi Kyung Kim is die uitvinder van die Genesen Acutouch- stelsel. Dié beskeie man het wêreldwye erkenning vir sy uitvindsel, en dankbaarheid van miljoene mense wat van pyn en lyding gered is, ontvang. Die Acutouch-stelsel het ontstaan uit diepe wanhoop en desperaatheid toe sy vrou beroerte gekry het en die dokters besluit het dit was te laat om te opereer. Selfs toe ’n neurochirurg gewillig was om te opereer, was sy vrou ná twee operasies nog steeds in ’n koma. Sy is na verskeie hospitale geneem, maar die reaksie was dieselfde. Die prognose het nie verander nie; sy sou vir die res van haar lewe vegetatief wees.
Dr. Kim het begin om vir dokters sekere vrae te vra oor die spesifieke rede waarom hulle niks aan haar toestand kon doen nie. Die antwoord was altyd dieselfde: haar breinselle was dood. Toe hy wou weet of breinselle nie herskep kon word soos ander selle nie, was die antwoord dat die brein soos ’n mikrofoon is wat nie weer kan funksioneer as die kabel eers beskadig is. As die haarvate wat die brein van bloed voorsien, beskadig is, gaan die breinselle dood van te min suurstof. Dr. Kim, ’n industriële ingenieur, wou weet hoekom hulle nie die haarvate kon oopmaak om die suurstof by sy vrou se brein te kry nie. Sy versoek is met ongeloof ontvang en onmiddellik as onmoontlik afgemaak.
Soos so baie ander mense in dieselfde omstandighede het hy besluit om Oosterse medisyne en akupunktuur te probeer. Hy het sy vrou na ’n akupunkturis geneem, maar die uitspraak was dieselfde as Westerse dokters s’n: niks kon gedoen word nie. Party het selfs gesê enige iemand wat sê dat dit gedoen kan word, is ’n bedrieër want dit was onmoontlik. Haar Chi was geblokkeer en niks kon daaraan gedoen word nie.
Dr. Kim het besef niemand sou hom graag help nie, en hy het besluit om self navorsing te doen. Die idee om sy vrou se haarvate weer oop te maak, het hom die hele tyd bygebly, en al het dokters vir hom gelag, was hy vasbeslote om ’n manier te kry om die beskadigde vate te genees en die suurstofvloei te hernu. Dit het vir Dr. Kim duidelik geword die enigste manier om haar gesond te kry, sou wees om die blokkasies te verwyder sodat die bloed en natuurlike energie weer vryelik na haar brein kon vloei, en om haar natuurlike balans te herstel, ’n proses wat toe heeltemal buite konvensionele mediese oplossings gelê het. Hy het sy ondervinding as ingenieur en sy begrip van die jongste tegnologie gekombineer met alles wat hy kon leer omtrent Oosterse filosofie oor gebalanseerde natuurlike genesing en lewenskrag, of Chi.
Hy het boeke begin lees oor neurologie en die sirkulasiestelsel, en oor die term Chi wat deur akupunkturiste gebruik is. Hoe meer hy gelees het, hoe minder kon hy begryp wat die dokter gesê het. Die inligting wat hy kon kry, het verduidelik dat Chi onsigbaar en onaanraakbaar is en dat niemand kan bewys dat dit wel bestaan nie.
Neem ’n glas vuil water en hou dit onder ’n kraan met ’n klein straaltjie skoon water. Die vuil water sal uiteindelik oor die rand begin loop, en hoe meer skoon water in die glas getap word, hoe skoner word die water. Dit is die basiese beginsel oor hoe slegte Chi deur goeie Chi vervang word, maar hoe sou ’n mens die idee in werking stel, en wat het Acutouch daarmee te doen?
Yamata Takao, ’n Japannese wetenskaplike, het reeds in 1985 ontdek dat Chi sterker in ’n seskantige buis as in enige ander vorm resoneer. Dié konsep staan parallel teenoor ander verskynsels in die natuur. Heuning bly ook langer vars in die seskantige heuningkoek as wanneer dit daaruit uitgehaal word. Dr. Kim het die seskantige buis geneem en dit gekombineer met die gedagte van ’n vergrootglas waarmee ’n vuur aangesteek word, en het so die simpalens ontwerp. Chi-golwe word deur die twee simpalense versamel en word dan versterk in die seskantige buis wat so lank is soos ’n pen. Die versterkte Chi word gefokus deur middel van die spesiaal gevormde punt van die Acutouch Pointer, wat dan die Chi, of biologiese energie van die liggaam, weer aanvul.
Om die probleem op te los het hy ’n gepunte magneet ontwerp waarvan die magnetiese veld in een rigting fokus. Die skerp gefokuste magnetiese veld dring die vel deur tot op ’n diepte van 25 mm as die gebruiker die toestel teen 90 grade op die vel se oppervlakte hou.
As die liggaam onder fisiese of psigologiese stres is, is die liggaam geneig tot die verlies van ’n anioon uit die waterstofmolekules in die liggaam. Anione is verantwoordelik vir die vervoer van suurstof, en met dié verlies, verminder die kwaliteit van bloed, terwyl super-oksidasie vermeerder. Die Acutouch Pointers bevat germanium wat anione vir ’n onbeperkte tydperk vrystel. Die anione word ook versterk deur die seskantige buis en dring die vel deur met die magnetiese veld.
Hy het sy vrou begin behandel op daardie punte wat deur akupunkturiste geïdentifiseer word as belangrik om die bloedvloei oop te maak en natuurlike energie na die brein te stuur en hy het etlike maande lank met die behandeling aangehou. Ná vier maande het sy vrou hom vir die eerste keer sedert die beroerteaanval herken. Na nog twee maande het sy haar spraak herwin en haar geheue het teruggekom. Twee maande later kon sy met behulp van ’n kierie loop, en vandag lewe sy gesond en voluit met byna geen teken van haar groot siekte nie. Alhoewel hulle oorspronklik verstom was, het dokters en al die hospitale waar hulle om hulp aangeklop het, verklaar dat sy herstel het.